ભુજના માનસિક આરોગ્ય કેન્દ્રના ડૉક્ટરોએ જણાવ્યું કે ગત 13 ઓગસ્ટે તેમને કોમલસિંહ નારાયણ સરોવર નજીક હાઇવેની એક તરફ બેઠેલો મળ્યો. વાળ-દાઢી અને નખ વધેલા હતાં, કપડાં સાવ ગંદા હતાં. તેને આરોગ્ય કેન્દ્ર ખાતે લઇ જઇને 8 દિવસ સુધી સારવાર કરાઇ. નોર્મલ થતાં તેણે કહ્યું કે તે પલોહા ગામનો છે. ડૉક્ટરોએ ગૂગલ પર સર્ચ કરતાં તે ગામ મધ્યપ્રદેશના નરસિંહપુર જિલ્લાનું હતું. ત્યાંના પોલીસ સ્ટેશનનો સંપર્ક કરીને વૉટ્સઍપ પર ફોટો મોકલ્યો. પછી કડીઓ જોડાતી ગઇ અને કોમલસિંહનું ઘર મળી ગયું.